als_Latn dik_Latn sag_Latn
Sulmohet ambasadori amerikan në Korenë e Jugut
Ambasadori amerikan, në Korënë e Jugut, Mark Lippert, është goditur me thikë. Ai ka marrë lëndime në fytyrë dhe dorë.
Politiko
E Enjte, 5 Mars 2015 | 10:25
0 Komente.
Ambasadori i SHBA-së Mark Lippert ishte goditur në fytyrë dhe dorë nga një njeri me thikë i cili thoshte se Koreas rivale duhet të jetë e unifikuar, tha të enjten në një komunikatë për media policia e Koresë së Jugut.
Mediat paraqitën pamje të ambasadorit Lippert të mbuluar me gjak. Ai kishte vënë dorën e djathtë në fytyrë duke u munduar ta ndalte rrjedhjen e gjakut. Rrobat dhe kravata e tij ishin po ashtu të përgjakura. Departamenti Amerikan i Shtetit e dënoi sulmin, i cili ka ndodhur në një qendër e performimit të arteve në Seul.
Ambasadori ishte duke u përgatitur për një leksion para të pranishmëve. Lippert është duke u trajtuar në një spital lokal dhe lëndimet e tij nuk janë të kërcënuese për jetën. Mediat e Koresë së Jugur raportojnë se njeriu që e sulmoi ambasadorin është një 55-vjeçar i quajtur Kim. Ai bërtiste gjatë sulmit: “, Jugut dhe Koreja e Veriut duhet të ribashkohet”.
Kim njihet për veprimet e tij, ai para dy vitesh kishte bërë edhe një sulm tjetër por ishte liruar nga burgu. Në Korenë e Jugur, Kim njihet si kundërshtar aktiv i politikës Amerikane ndaj Koresë së Veriut.
Atij i është sekuestruar edhe thika 25 centimetershe dhe për momentin po mbahet i arrestuar. Ambasadori Lippert ka punuar këshilltar për politikën e Jashtme derisa Presidentit Obama ishte Senator. Po ashtu , ishte edhe Nën/sekretar i Mbrojtjes për çështjen e Azisë. Pas incidentit, Ambasadorin Lippert e ka telefonuar edhe Presidenti Obama duke i dëshiruar shërim të shpejtë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn